GLOBALโบรกฯมองน้ำท่วมอีสาน-ตะวันออกหนุนยอดขายเหตุต้องปรับปรุงซ่อมแซมบ้าน
GLOBAL โบรกฯแนะนำ "BUY" ด้วยราคาเป้าหมายปี 59 ที่ 11.20 บาท เนื่องจาก คภช. แจ้งน้ำท่วม ภาคอีสานและตะวันออก เป็นปัจจัยบวกต่อ GLOBAL หนุนยอดขายจากการปรับปรุงเพื่อการซ่อมแซมและตกแต่งบ้านใหม่
18 ก.ย. 2558

บล.โนมูระ พัฒนสิน ระบุในบทวิเคราะห์ (18 ก.ย.) ว่า บริษัท สยามโกลบอลเฮ้าส์ จำกัด (มหาชน) หรือ GLOBALประมาณการกำไรสุทธิปี 58-59 ที่ 919 และ 1,141 ลบ. (+31% เทียบช่วงเดียวกันของปีก่อน , +24%เทียบช่วงเดียวกันของปีก่อน) ขณะที่คาดกำไร ไตรมาส 3/58 ราว 200 ล้านบาท -24% เทียบไตรมาสก่อนหน้าเพราะเป็นช่วง Low season
อย่างไรก็ตามแนะนำ “BUY” ด้วยราคาเป้าหมายปี 59 ที่ 11.20 บาท เนื่องจาก คภช. แจ้งน้ำท่วม ภาคอีสานและตะวันออก เป็นปัจจัยบวกต่อ GLOBAL หนุนยอดขายจากการปรับปรุงเพื่อการซ่อมแซมและตกแต่งบ้านใหม่
 ทั้งนี้ GLOBAL เป็นศูนย์จำหน่ายสินค้าวัสดุก่อสร้าง วัสดุตกแต่ง เครื่องมือ อุปกรณ์ที่ใช้ในงานก่อสร้าง ต่อเติม ตกแต่ง บ้านและสวนแบบควบวงจร (one stop shopping center) โดยใช้ชื่อทางการค้าว่า โกลบอล เฮ้าส์ (Global House) โดยนำระบบ Drive-through มาใช้เพื่อเพิ่มความสะดวกในการรับสินค้าโครงสร้างของลูกค้า